text:
‐ evh
                                     udskrift
                                          af
                     sø- & handelsrettens dombog
                                    ____________
den 8. januar 2008 blev af retten i sagen
v‐95‐06
rki kredit information a/s
(experian a/s)
 (advokat thomas munk rasmussen)
mod
rki‐sletning v/palle kristensen
( selv)
afsagt sålydende
                                        d o m:
indledning og påstande
sagen vedrører spørgsmålet, om rki kredit information a/s kan forhindre palle
kristensen at benytte rki‐sletning som firmanavn, varemærke,
forretningskendetegn og internetdomænenavn.
rki kredit information a/s har nedlagt følgende påstande:
                                         - 2 -
     1. rki‐sletning v/palle kristensen forbydes at benytte navnet rki‐sletning som
        firmanavn, varemærke og forretningskendetegn.
     2. rki‐sletning v/palle kristensen tilpligtes at overdrage internet‐adressen
        www.rki‐sletning.dk til rki kredit information a/s.
     3. rki‐sletning v/palle kristensen skal betale 50.000 kr. med procesrente fra
        sagens anlæg den 21.august 2006.
rki‐sletning v/palle kristensen har påstået frifindelse.
sagens omstændigheder
rki kredit information a/s
rki kredit information a/s er et kreditoplysningsbureau, der driver virksomhed
med registrering og formidling af oplysninger om privatpersoners og
erhvervsvirksomheders kreditværdighed samt udbyder støttesystemer til
inddrivelse af ubetalt gæld. i forbindelse med en virksomhedsoverdragelse i 2003
skiftede rki kredit information a/s navn til experian a/s, men beholdt rki kredit
information a/s som binavn. ribers var rki kredit informations a/s’ oprindelige
selskabsnavn fra 1970’erne.
       rki kredit information a/s har benyttet varemærket rki siden 1984, og dette
har siden været selskabets navn i daglig tale. rki kredit information a/s fik den 25.
juli 2001 ordmærket rki registreret i klasse 9 , 16 og 35: ( for nærmere angivne
grupper, herunder kreditværdighed og kreditoplysninger og skyldnerregistre) og
klasse 36: finansiel virksomhed, finansielle analyser, finansiel information, finansiel
rådgivningsvirksomhed, rykning for betaling af forfalden gæld, inkassoformidling,
inkassovirksomhed, information vedrørende debitorer, betaling og manglende
betaling af tilgodehavender, regnskaber, kreditgivning og kreditværdighed,
kreditvurdering.
       rki kredit information a/s har yderligere registreret en række andre
ordmærker, der alle indeholder betegnelsen rki, herunder rki inkassoservice, rki
specialrykker, rki pc kredit, rki den elektroniske kreditvagt, rki rykkerservice
og flere figurmærker, hvor ordene rki udgør en bestanddel.
                                              - 3 -
      den 2. maj 1996 tog rki kredit information a/s sin hjemmeside www.rki.dk i
brug. i forbindelse med virksomhedsoverdragelsen i 2003 til experian a/s
etableredes automatisk videreførelse fra hjemmesiden www.rki.dk til
www.experian.dk, hvoraf der fremgår oplysninger om rki kredit information a/s.
rki‐sletning v/palle kristensen
palle kristensen begyndte i sommeren 2005 at drive virksomhed under navnet rki‐
sletning. virksomheden tilbyder finansiel rådgivning og mod betaling at gøre
indsigelse mod registrering i rki kredit information a/s’ skyldnerregister på
registrerede personers vegne. rki‐sletning havde tidligere en hjemmeside med
domænenavnet www.rki‐sletning. gratissider.dk. den blev lukket som følge af rki
kredit informations a/s’ henvendelse til udbyderen af hjemmesiden. rki‐sletning
oprettede ligeledes en hjemmeside under domænenavnet www.rki.gratissider.dk.
denne hjemmeside blev også lukket på opfordring af rki kredit information a/s.
på trods heraf aktiverede rki‐sletning hjemmesiden igen. den 17. august 2006 blev
hjemmesiden igen lukket af udbyderen. rki‐sletning har derefter oprettet
hjemmesiden www.rki‐sletning.dk. hjemmesiden anvendes fortsat. af en udskrift
af hjemmesiden af den 14. august 2006 fremgår blandt andet:
      ”formål
      vores mål er at tilbyde danmarks største portal for gratis økonomisk rådgivning, vi
      besvare alle dine spørsmål, og forklare dig det hvis der er noget som at du ikke helt
      forstår.
      siden henvender sig mest til den gruppe danskere der af forskellige årsager er blevet
      registreret i rki kredit information.
      rki‐sletning tjæner få øre på det, vi tilbyder er 100% gratis rådgivning 8 timer i
      døgnet!
      vi kan hjælpe personer både før og efter at de er blevet register i rki kredit information.
      kan forhindre de fleste i at blive registreret i rki inden at de bliver det, det er en
      meget stor fordel for kunden og os.
      ...
                                           - 4 -
      priser
      500 kroner pr sletning/blokering momsfri til den 20/8 06 250 kroner
      telefonisk råd/hjælp er 100% gratis
      ....
      betaling kan ske via check kontant anbefaletbrev eller bankoverførsel
      ...”
       virksomhedsnavnet rki‐sletning fremgår flere steder af hjemmesiden.
       rki‐sletning foretager markedsføring forskellige steder på internettet.
virksomheden annoncerer bl.a. på www.dba.dk. og andre hjemmesider mod
betaling og ligeledes på et ikke ubetydeligt antal gratissider. virksomhedens
overskud for 2007 kan indtil den 4. december opgøres til 11.207 kr.
forklaringer
jan høj sørensen har forklaret, at han er head of compliance and legal i experian
a/s i norden og de baltiske lande. i 2006 blev experian a/s bekendt med rki‐slet‐
nings virksomhed på baggrund af flere henvendelser til deres forbrugerservice, der
årligt har omkring 90.000 henvendelser.
       rki kredit information a/s kendes i dag stadig under det tidligere navn
ribers. det er rki kredit information a/s’ kunder, herunder særligt
inkassovirksomheder og advokater, der indberetter, hvorefter rki kredit
information a/s registrerer og behandler oplysningerne, og dernæst stilles
oplysningerne til kundernes rådighed. rki kredit information a/s beskæftiger sig
også med gensidig udveksling af oplysninger til vurdering af kreditværdighed og
soliditetsvurderinger.
         for at kunne drive et kreditoplysningsbureau kræves det en tilladelse fra
datatilsynet. når en tilladelse foreligger fra datatilsynet, er der knyttet en del
betingelser til driften. persondataloven opstiller reglerne for registrering i
skyldnerregistreret. en person kan altid få aktindsigt og også gøre indsigelse mod
en registrering, hvorefter rki kredit information a/s skal behandle sagen. såfremt
rki kredit information a/s nægter at slette en registrering, kan dette indbringes for
datatilsynet. i forbindelse med registrering af en person fremsender rki kredit
information a/s en udførlig vejledning, hvoraf det klart fremgår, hvordan man skal
                                          - 5 -
forholde sig i forskellige situationer. hvis en registreret skyldner vender tilbage til
rki kredit information a/s, og der ikke foreligger et eksekutionsfundament, og
fordringen bestrides, skal rki kredit information a/s slette den pågældende.
        rki kredit information a/s har intet imod, at rki‐sletning rådgiver om
sletning. rki kredit information a/s er derimod interesseret i domænenavnet, fordi
experian a/s har brugt mange økonomiske ressourcer på indarbejdelse af
varemærket rki og virksomheden bag. experian a/s retter straks henvendelse til
andre, der anvender ”rki”, for at opnå en mindelig løsning. palle kristensen har
tilbudt at overdrage domænenavnet mod betaling af 300.000 kr.
palle kristensen har forklaret, at han fik idéen til rki‐sletning i sommeren 2005.
rki‐sletning drives som en enkeltmandsvirksomhed. han begyndte at annoncere
og fik en del henvendelser. tv2 nyhederne kontaktede ham engang i efteråret 2005,
og tv‐ indslaget var en rigtig god reklame. der kom gang i forretningen. han valgte
navnet rki‐sletning, så folk ud af navnet kunne se, hvilken ydelse han tilbyder. han
kunne også have valgt debitorsletning, ribers eller andet. han har ret til at bruge
navnet rki‐sletning efter lovgivningen. der er mellem 30‐50 andre firmaer, der
bruger rki. han føler, at han er udsat for chikane, og at han bliver forfulgt af rki
kredit information a/s. hans hjemmeside hedder i dag www.rki‐sletning.dk. det er
svært at svare på, hvornår han kræver betaling for sine ydelser, men langt de fleste
af hans ydelser tager han ikke betaling for. ud af 100 henvendelser tager han
betaling fra 2 eller 3 personer. han vurderer det fra sag til sag. i de første 3 måneder
i 2007 tog han slet ikke betaling for sine ydelser, og han lukkede hjemmesiden ned.
han skrev blot til folk, hvad de skulle gøre. han blev ved med at få henvendelser,
hvor folk bad om hans hjælp, og så besluttede han sig for at fortsætte. men så var
han også nødt til at tage betaling for sine ydelser for at få dækket sine
omkostninger.
        i 2007 har han haft mange tusinde henvendelser, men i 2006 havde han
væsentlig flere henvendelser.
        annoncen af 6. marts 2007 på hjemmesiden www.magneten.dk er en af de
sidste, han har indrykket i dette år.
                                          - 6 -
thomas houmøller har forklaret, at han er førtidspensionist. han er personlig ven
med palle kristensen. han fungerer som korrekturlæser for rki‐sletning. han har
kontaktet experian a/s /rki kredit information a/s 10‐15 gange telefonisk
vedrørende denne sag, og han har aldrig mødt imødekommenhed. han har mange
gange bedt om at blive ringet op, men det skete aldrig. formålet med hans
henvendelser var ønsket om dialog og mæglingsforslag, således at sagen ikke kom
så langt som hertil.
parternes argumenter
rki kredit information a/s har gjort gældende, at rki kredit information a/s har
retten til ordmærket rki, og at palle kristensens brug af ordet rki‐sletning for
tilsvarende ydelser inden for vareklasse 36 krænker rki kredit information a/s’
varemærkeret. rki kredit information a/s har forud for ordmærkets registrering i
2001 benyttet ordet rki som en del af sit navn siden 1984, og ordmærket og logoet
med rki må anses som så velkendt og indarbejdet, at det nyder beskyttelse efter
varemærkelovens § 4, stk. 2. rki‐sletning anvender betegnelsen rki på en sådan
måde, at snyltningen er åbenbar.
        palle kristensens virksomhed må betragtes som erhvervsmæssig, da der
udbydes tjenester mod betaling af mellem 250‐500 kr. for bistand til sletning i rki
kredit information a/s’ skyldner register. endvidere markedsfører palle kristensen
sin virksomhed flere steder erhvervsmæssigt, og der betales for annoncerne. rki‐
sletnings hjemmeside efterlader ikke tvivl om, at der er tale om erhverv. palle
kristensen har forklaret, at anvendelsen af rki som første orddel er begrundet i, at
rki er velkendt, og at det er for at blive genkendt. dette er goodwill‐snyltning og
dermed en overtrædelse af markedsføringsloven.
        det forhold, at man er først i tid med registrering af et internetdomænenavn,
er det ikke ensbetydende med, at man har ret til det, og rki‐sletning har ikke ret til
dette navn. palle kristensens onde tro underbygges ligeledes ved, at han krævede
penge fra rki kredit information a/s for at overdrage domænenavnet.
hjemmesiden www.rki‐sletning.dk kan ikke betragtes som en hadeside, da
hadesider bunder i ytringsfrihed, og rki‐sletning driver erhvervsmæssig
virksomhed fra hjemmesiden. det bemærkes, at erhvervsmæssig aktivitet ikke er en
                                           - 7 -
betingelse for anvendelsen af internetdomænelovens § 12, stk. 1. da rki‐sletning
således i strid med god registreringsskik har registreret domænenavnet www.rki‐
sletning.dk, er rki‐sletning forpligtet til at overdrage internetdomænenavnet til
rki kredit information a/s.
          vederlag og erstatning for markedsforstyrrelse bør efter et samlet skøn
fastsættes samlet til 50.000 kr. der stilles i den forbindelse ingen krav om
dokumentation for tab.
palle kristensen har gjort gældende, at rki‐sletnings virksomhedsområde er fuldt
lovligt, hvilket ikke er bestridt. virksomheden drives på hobbybasis i hans fritid.
hans indtægter herved er begrænsede. der er ikke tale om erhvervsmæssig
virksomhed, når henses til omfanget og karakteren af virksomheden og slet ikke,
når der ikke betales for ydelserne. hovedparten af virksomhedens ydelser er 100 %
gratis. de ydelser, som rki‐sletning tilbyder, er ikke af samme art eller
konkurrerende med rki kredit information a/s, og rki‐sletning har ved
benyttelsen af rki ikke snyltet på rki kredit information a/s. anvendelsen af
virksomhedsnavnet rki‐sletning har alene det formål at oplyse om virksomhedens
art. anvendelsen af internetdomænenavnet www.rki‐sletning.dk er ikke på nogen
måde egnet til at skabe urigtige forestillinger om relationerne til rki kredit
information a/s’ virksomhed. der er ingen forvekslingsrisiko. og registreringen af
internetdomænenavnet er ikke i strid med god internetdomæneskik.
      for så vidt kravet om overdragelsen af internetadressen rki‐sletning.dk til rki
kredit information a/s er det almindelig anerkendt, at ”først til mølle‐princippet”
gælder ved registrering af internetdomænenavne, medmindre der er tale om
regulært domænepirateri. dette er ikke tilfældet i denne sag. såfremt rki kredit
information a/s ønsker at komme i besiddelse af domænenavnet, må dette ske på
sædvanlig vis ved betaling herfor. hjemmesiden www.rki‐sletning.dk kan efter sit
indhold bedst sammenlignes med de hadesider, hvor utilfredse forbrugere lovligt
anvender en virksomheds varemærke i et domænenavn. det er anerkendt, at
virksomheder, hvis navn og eller varemærke indgår i internetadressen, ikke kan
kræve de pågældende sider lukket eller overdraget, hvilket modparten heller ikke
har gjort tiltag til over for andre indehavere af hjemmesider, hvori rki indgår. ved
                                           - 8 -
søgning på internettet under rki kommer 2.810.000 hits, men kun en mindre del
hidrører fra rki kredit information a/s.
       der er intet grundlag for vederlag, idet det bestrides, at der var tale om en
forsætlig krænkelse, og erstatningskravet må afvises i sin helhed, da der ikke er
dokumenteret noget tab. endelig må det tillægges vægt, at rki‐sletning både i 2006
og 2007 har haft begrænsede indtægter samt, at han forgæves har forsøgt at få en
mindelig løsning med rki kredit information a/s.
rettens begrundelse og resultat
         retten lægger til grund, at rki‐sletnings virksomhed må anses som
erhvervsmæssig når henses til, at der tages betaling i hvert fald for nogle af
virksomhedens ydelser sammenholdt med den kraftige markedsføring, som
virksomheden har foretaget.
       rki kredit information a/s har gennem adskillelige år benyttet betegnelsen
rki som varemærke for virksomheden og fik den 27. juli 2001 varemærket
registreret i vareklasse 9, 16, 35 og 36. rki er selskabets navn i daglig tale, og
selskabet er kendt under dette navn. retten finder, at rki kredit information a/s
gennem en intensiv brug må anses for velkendt, at det nyder beskyttelse efter
varemærkelovens § 4, stk. 2.
       rki er registreret i klasse 36, der bl.a. omfatter finansiel rådgivning. rki‐
sletning beskæftiger sig med finansiel rådgivning og mod betaling at gøre
indsigelse overfor rki kredit information a/s mod en registrering i deres
skyldnerregister på vegne den registrerede person. der er således sammenfald af
tjenesteydelser i relation til sager angående personer, der klager over at være
registreret hos rki kredit information a/s.
       retten finder endvidere, at palle kristensens brug af rki er at egnet til at
fremkalde forveksling med det registrerede varemærke samt udgør en brug af en
andens kendetegn.
       palle kristensens brug af rki er derfor i strid med varemærkelovens § 4, stk.
1, stk. 2 og stk. 2 og markedsføringslovens § 18, hvorfor rki kredit information a/s
påstand 1 tages til følge.
       på baggrund af det anførte finder retten ligeledes, at rki‐sletnings
registrering af domænenavnet www.rki‐sletning.dk er i strid med god
                                          - 9 -
domænenavnsskik, jf. internetdomænenavnslovens § 12, stk. 1, hvorfor påstand 2
tages til følge.
      efter en samlet vurdering af den skete udnyttelse af varemærket og den
skadevirkning, som rki‐sletnings benyttelse af mærket kan antages at have
medført, fastsættes der det samlede beløb på vederlag og erstatning til 10.000 kr.,
der forrentes fra 21. august 2006.
      efter sagens udfald skal rki‐sletning til rki kredit information a/s i
sagsomkostninger betale 11.740 kr., hvoraf restafgiften udgør 1.740 kr.
                                   thi kendes for ret:
1. rki‐sletning v/palle kristensen forbydes at benytte navnet rki‐sletning som
   firmanavn, varemærke og forretningskendetegn.
2. rki‐sletning v/palle kristensen tilpligtes at overdrage internet‐adressen
   www.rki‐sletning.dk til rki kredit information a/s.
3. rki‐sletning v/palle kristensen skal inden 14 dage til rki kredit information a/s
   betale 10.000 kr. med procesrente fra sagens anlæg den 21. august 2006.
4. rki‐sletning v/palle kristensen skal inden samme frist til rki kredit information
   a/s betale 11.740 kr. i sagsomkostninger. beløbet forrentes efter rentelovens § 8a.
uffe thustrup                     mette christensen                  lars krobæk
                                         (sign.)
                                      ___ ___ ___
                             udskriftens rigtighed bekræftes
             - 10 -
p.j.v. sø- og handelsretten, den